Holst var med og stiftet Norsk Elektroteknisk Forening, og var foreningens formann 1921–1922. Han var medlem i Den Norske Ingeniørforenings hovedstyre 1929–1933, og i mange år også viseformann i den norske avdelingen av den internasjonale elektrotekniske kommisjon. Fra 1945 til 1948 var han formann i styret for Samkjøringen på Østlandet. Gjennom mange år var han også medredaktør i Elektroteknisk Tidsskrift.